***«ΤΟ ΔΗΜΟΚΡΑΤΙΚΟ ΠΟΛΙΤΕΥΜΑ ΣΤΑΘΕΡΟΠΟΙΕΙΤΑΙ - Ο ΠΕΡΙΚΛΗΣ ΚΑΙ ΤΟ ΔΗΜΟΚΡΑΤΙΚΟ ΠΟΛΙΤΕΥΜΑ»***

***Πώς διαμορφώθηκε η πολιτική κατάσταση στην Αθήνα μέχρι τον Περικλή ;***

 *Μετά τους Περσικούς πολέμους δυο είναι τα πολιτικά κόμματα που κυριαρχούν στην Αθήνα :το δημοκρατικό και το αριστοκρατικό. Το πολίτευμα ( αυτό που οργάνωσε ο Κλεισθένης) γίνεται ολοένα και περισσότερο δημοκρατικό καθώς τα πρόσωπα, όσο ισχυρά κι αν είναι, υποτάσσονται στη θέληση του συνόλου. Η παλιά γενιά πολιτικών ( Μιλτιάδης και Θεμιστοκλής) πεθαίνουν, ενώ οι νέοι πολιτικοί, ο Κίμωνας και ο Περικλής, υποτάσσονται στα νέα δεδομένα. Μέγιστο παράδειγμα, ο Κίμωνας. Αν και αριστοκρατικός, δέχεται αυτό που προστάζει η δημοκρατική Αθήνα και εξορίζεται. Παρόλο τον εξοστρακισμό του, το 461 π.Χ. επιστρέφει στην Αθήνα, όταν αυτή τον καλεί, και θυσιάζει τη ζωή του οδηγώντας το στόλο της πατρίδας του κατά των Περσών στη Σαλαμίνα της Κύπρου το 449 π.Χ.*

* *Ο Περικλής, από την άλλη μεριά, δεν ξεφεύγει από τη δημοκρατική νομιμότητα παρόλο που συγκεντρώνει αρκετές εξουσίες στα χέρια του.*

*Διαβάζοντας το παράθεμα της ενότητας γι' αυτόν, ποια πλεονεκτήματά του ως πολιτικού ηγέτη μαθαίνετε;*

*........................................................................................................................................................................................................................................*

*......................................................................................................................... ..............................................................................................................*

*........................................................................................................................................................................................................................................*

*........................................................................................................................................................................................................................................*

*........................................................................................................................................................................................................................................*

*........................................................................................................................................................................................................................................*

*........................................................................................................................................................................................................................................*

***Πώς οργάνωσε ο Περικλής το πολίτευμα;*** *Ο Περικλής συλλαμβάνει ένα πρόγραμμα οργάνωσης της αθηναϊκής πολιτείας, με τα ακόλουθα**χαρακτηριστικά:*

* *Όλοι οι πολίτες ίσοι απέναντι στο νόμο και άνετη ζωή για όλους*
* *Μισθοφορία: επίδομα για τους άπορους για να μπορούν να παρακολουθήσουν τις συνεδριάσεις της Εκκλησίας του Δήμου και να ασκούν τα πολιτικά τους δικαιώματα. Και οι φτωχότεροι μπορούν να καταλαμβάνουν πολιτειακά αξιώματα.*
* *Αναπτύσσονται θεσμοί κοινωνικής προστασίας και η πολιτεία πληρώνει το εισιτήριο των απόρων στο θέατρο (θεωρικά χρήματα)*
* *Γίνονται μεγάλα δημόσια έργα, ώστε πολύς κόσμος να βρίσκει απασχόληση και να αλλάζει και η όψη της πόλης*

***Ποια η πορεία του Περικλή μέχρι τη δολοφονία του Εφιάλτη;***

*Ο Περικλής μπαίνει στον πολιτικό στίβο στο πλευρό των δημοκρατικών και του ηγέτη τους Εφιάλτη, όταν κατάφεραν να εξοστρακίσουν τον Κίμωνα (462 π.Χ.). Όταν πήραν την εξουσία στράφηκαν εναντίον των αριστοκρατικών και κατάφεραν να απογυμνώσουν τον Άρειο Πάγο ( το αριστοκρατικό θεσμικό όργανο που επιβίωσε στη δημοκρατία) από τις πολιτικές και δικαστικές*

*του εξουσίες. Μετά τη δολοφονία του Εφιάλτη ο Περικλής έγινε ο ηγέτης του δημοκρατικού κόμματος.*

*Η ειρήνη του Καλλία, υπήρξε διπλωματικός ελιγμός του Περικλή καθώς την εποχή του η Αθήνα είχε δυο ανοιχτά μέτωπα: την αντιμετώπιση του φόβου μιας νέας περσικής επίθεσης και την προσπάθεια για κυριαρχία στον ελληνικό χώρο. Θεώρησε, λοιπόν, σωστό να κλείσει το ένα από αυτά με τον καλύτερο για την Αθήνα τρόπο. Έτσι υπογράφηκε η ειρήνη αυτή, η οποία όριζε :*

* *αυτονομία των πόλεων της Μ. Ασίας ( δεν θα βρίσκονται δηλ. υπό την επικυριαρχία των Περσών)*
* *Οι Σατράπες δεν μπορούσαν να πλέουν σε απόσταση που ισοδυναμούσε με πορεία τριών ημερών κοντά στον τόπο μας*
* *Τα πολεμικά καράβια των Περσών δεν μπορούσαν να πλέουν από την Παμφυλία ως το Βόσπορο*
* *Οι Αθηναίοι έπρεπε να διακόψουν τις επιχειρήσεις στην περσική αυτοκρατορία*

***Ποιες ήταν οι συνέπειες της ειρήνης του Καλλία γ ια την Αθήνα***

* *Ειρήνη με τους Πέρσες*
* *Απόλυτη κυριαρχία στο Αιγαίο*
* *Εξομάλυνση σχέσεων με Σπάρτη (Τριακοντούτεις Σπονδαί - 446 π.Χ.)*
* *Η Αθήνα μπορεί να υλοποιήσει ένα υψηλό πολιτιστικό, καλλιτεχνικό και παιδευτικό όραμα*

***Να βάλετε σε κύκλο το γράμμα που αντιστοιχεί στη σωστή απάντηση***

* *ποιος από τους παρακάτω ηγέτες δε γνώρισε την τιμωρία από τον αθηναϊκό λαό;*

*α. ο Μιλτιάδης, β. ο Θεμιστοκλής, γ. ο Κίμων, δ. ο Περικλής*

* *αρχηγός του αριστοκρατικού κόμματος υπήρξε…*

*α. ο Κίμων, β. ο Εφιάλτης, γ. ο Περικλής, δ. κανένας από τους παραπάνω*

* *ο Κίμων…*

*α. εξορίστηκε από τους Αθηναίους και πέθανε στην εξορία, β. πέθανε στη φυλακή, γ. προσπάθησε να δώσει πιο αριστοκρατικό χαρακτήρα στο πολίτευμα, δ. πέθανε, πολεμώντας τους Πέρσες*

* *η αφαίρεση εξουσιών από τον Άρειο Πάγο , έγινε από…*

*α. τον Περικλή, β. τον Εφιάλτη, γ. τον Κίμωνα, δ. τον Εφιάλτη και τον Κίμωνα*

* *στα χρόνια του Περικλή…*

*α. οι φτωχοί μπορούσαν να καταλάβουν πολιτειακά αξιώματα, β. η Αθήνα βρισκόταν σε συνεχείς διενέξεις με τους Πέρσες, γ. καθιερώθηκε οικονομική ενίσχυση για τους φτωχούς, δ. όλα τα παραπάνω*

* *τα θεωρικά ήταν…*

*α. τα χρήματα που δίνονταν ως οικονομική ενίσχυση στους φτωχούς, β. το αντίτιμο του εισιτηρίου που πληρωνόταν για τους φτωχούς, γ. τα μεγάλα δημόσια έργα της Αθήνας, δ. τα πολιτικά δικαιώματα των κατωτέρων τάξεων*